

**MAARDU LINNAVALITSUS**

# KORRALDUS

Maardu 16. detsember 2025 nr 741

Loa andmine avaliku ürituse

„Jõulukäimine 2025“ läbiviimiseks

Maardu Linnavolikogu 17.06.2014 määruse nr 15 „Avaliku ürituse korraldamise ja pidamise kord“ § 4 ja § 7 alusel ja arvestades Maardu Linna Haldusbüroo taotlust

1. Anda Maardu Linna Haldusbüroole luba korraldada 20.12.2025 kell 10.00 - 13.00 Maardus Ringi tn 2 (Metsapark) kinnisasjal avalik üritus „Jõulukäimine 2025“.

2. Määrata avaliku ürituse ettevalmistamise ja läbiviimise eest vastutavaks isikuks Maardu Linna Haldusbüroo spordi arendaja Andrei Arno.

3. Avalikul üritusel korraldab parkimist ning vastutab turvalisuse ja ohutuse eest võistluse korraldaja.

4. Avaliku ürituse läbiviimiseks tehtavad ettevalmistused kooskõlastada vajadusel Maardu Linnavalitsuse planeerimis- ja majandusosakonnaga.

5. Avalikul üritusel on lubatud kasutada helitehnikat.

6. Avalikul üritusel alkohoolsete jookide müük on keelatud.

7. Avaliku ürituse korraldajal tagada Maardu Linnavolikogu 17.06.2014 määruse nr 15 „Avaliku ürituse korraldamise ja pidamise kord“ §-s 7 sätestatud nõuete täitmine.

8. Korraldus jõustub teatavakstegemisest.

9. Korraldust on võimalik vaidlustada 30 päeva jooksul teatavakstegemisest, esitades kaebuse Tallinna Halduskohtule halduskohtumenetluse seadustikus sätestatud korras või vaide Maardu Linnavalitsusele haldusmenetluse seaduses sätestatud korras.

(allkirjastatud digitaalselt)

(allkirjastatud digitaalselt)

Aurika Sin-Kerra

Linnapea Julia Saveljeva

Linnasekretär